Palma Vecchio

**Palma Vyresnysis** (it. **Palma Vecchio**, tikr. Jacopo Negretti, apie 1480–1528) – italų renesanso dailininkas, priskiriamas Venecijos dailės mokyklai.

## Biografija

Jacopo Negretti (kitaip Jacopo Palma) gimė Serinos miestelyje prie Bergamo apie 1480 m. Beveik nieko nežinoma apie jo jaunystės metus. Manoma, kad jis mokėsi Bergame pas dailininką Andrea Previtali. Apie 1510 m. jis dokumentuotas Venecijoje, kur, spėjama, mokėsi pas Džovanį Belinį. Taip pat ėmė pavyzdį iš Džordžonės ir Ticiano. Manoma, kad vėliau jis galėjo būti ir Ticiano mokiniu.

Apie 1513 m. dailininkas pradėjo vadintis Palma. Vėliau, kad atskirti nuo jo sūnėno (taip pat Palmos), jis buvo pramintas Palma Vecchio (Palma Vyresniuoju). Palmos Vyresniojo asmeniniai gyvenimo faktai menkai žinomi, paveikslų chronologija tik spėjama, kadangi jis jų nepasirašinėdavo ir nedatuodavo. Jo darbuose jaučiama Džovanio Belinio įtaka. Giorgio Vasari parašė, kad jis kruopščiai derino spalvų harmonijas. Tai, tikriausiai, ir yra svarbiausias Palmos Vyresniojo, kaip dailininko, pasiekimas. Jo darbai pasižymi silpnu piešiniu ir bendrai panašūs į Ticiano. „Šviesiaplaukės moters portretas“ (apie 1520) beveik replikuoja ankstesnį Ticiano garsųjį šedevrą „Florą“, o „Nimfa“ – Džordžonės „Miegančią Venerą“. Palma Vyresnysis, manoma, kad sėkmingai konkuravo su Lorencu Lotu Venecijoje ir Bergame, tačiau tai nesutrukdė dailininkams tapti draugais. Svarbiausiu Palmos darbu įvardijamas Šv. Barborą vaizduojantis poliptikas Venecijos Santa Maria Formosa bažnyčioje.

Palma Vyresnysis mirė 1528 m. Venecijoje, palaidotas San Gregorio bažnyčioje. Jis nebuvo vedęs. Dailininkas Palma Jaunesnysis buvo antros kartos sūnėnas.

## Darbų galerija


Image:Portrait of a woman-Palma Vecchio-MBA Lyon A195-IMG 0317.jpg | „Moters portretas“ (apie 1512-14, Vaizduojamojo meno muziejus, Lionas)
Image:Retrato de una mujer joven llamada "la Bella", por Palma el Viejo.jpg | „Moters portretas“ (apie 1518, Tiseno-Bornemiso muziejus, Madridas)
Image:Palma il Vecchio - A Blonde Woman.jpg | „Šviesiaplaukės moters portretas“ (apie 1520, Nacionalinė Londono galerija)
Image:Palma il Vecchio - The Three Sisters (detail) - WGA16928.jpg | „Trys seserys“ (apie 1520, Senųjų meistrų paveikslų galerija Dresdene)
Image:Palma il Vecchio - Portrait of a Young Woman - WGA16950.jpg | „Jaunos moters portretas“ (apie 1520, Szépművészeti muziejus, Budapeštas)
Image:Palma il vecchio, ninfa in un paesaggio.jpg| „Nimfa“ (apie 1520, Senųjų meistrų paveikslų galerija Dresdene)
Image:Palma il Vecchio - A Sibyl - WGA16946.jpg| „Sibilė“ (apie 1520, Karališkoji kolekcija, Vindzoro pilis)
Accademia - Holy Family with Saints Catherine of Alexandria and John the Baptist by Palma il Vecchio.jpg| „Madona su Kūdikiu ir šventieji“ (apie 1525, Akademijos galerija, Venecija)
Image:Diana and Callisto - Palma Vecchio.jpg | „Diana ir Kalista“ (apie 1525, Meno istorijos muziejus Vienoje) 
Image:Palma il Vecchio (Jacopo Negretti) - Madonna and Child with Saint John the Baptist and Magdalene - Google Art Project.jpg| „Madona su Kūdikiu, Šv. Jonu Krikštytoju ir Šv. Magdalena“ (apie 1525, Palazzo Bianco, Genuja)


## Nuorodos

* Encyclopaedia Britannica
* treccani.it
* Palma Vecchio WGA tinklalapyje
* [Palma Vecchio ir Lorenzo Lotto biografija [Giorgio Vasari] „Le Vite“ (anglų k.)]